3. การประกอบธุรกิจแต่ละสายผลิตภัณฑ์

  บริษัทเป็นผู้ผลิต และ จำหน่ายแผ่นฟิล์ม PET ชนิดบาง (Thin Polyethylene
  Terephthalate Film หรือเรียกว่า PET Film)
  เพื่อส่งออกไปจำหน่ายให้แก่ลูกค้าในต่างประเทศเป็นส่วนใหญ่ โดยเน้นลูกค้าที่ประกอบธุรกิจใน 3
  อุตสาหกรรมหลักคือ บรรจุภัณฑ์ อุตสาหกรรม และ อุปกรณ์ไฟฟ้า ซึ่งลูกค้าจะนำแผ่นฟิล์ม PET
  ของบริษัทไปเป็นส่วนประกอบในการผลิตผลิตภัณฑ์เพื่อจำหน่ายให้แก่ผู้ใช้ต่อไป เช่น
  ซองบรรจุกาแฟ ชา ขนมขบเคี้ยว ซองบรรจุภัณฑ์สำหรับน้ำยาปรับผ้านุ่มและผงซักฟอก
  ฉนวนหุ้มสายไฟฟ้า ตลอดจนแผ่นฟอยล์สีต่างๆ เป็นต้น

  3.1 ลักษณะของผลิตภัณฑ์

  บริษัทเป็นผู้ผลิต และ จำหน่ายแผ่นฟิล์ม PET ชนิดบาง ซึ่งมีความหนาตั้งแต่ 9-50 ไมครอน
  โดยผลิตมาจากเม็ดพลาสติก PET หรือ PET Resin และสามารถนำไปใช้งานได้มากมาย
  แผ่นฟิล์ม PET ชนิดบางที่บริษัทผลิตได้ แบ่งออกเป็นประเภทต่างๆได้ดังนี้

  ก. แผ่นฟิล์มใส (Transparent Film) มี 5 ประเภทคือ

-   แบบธรรมดา(Plain)

-   แบบมีพื้นผิวเป็นเงา (Corona)

-   แบบมีคุณสมบัติยึดติดแน่น และป้องกันการรั่วซึม (High adhesion and barrier films)

-   แบบใสพิเศษ (Ultra clear films)

-   แบบฟิล์มหลายชั้น (Co-extruded films)

  ข. แผ่นฟิล์มแบบขุ่น (Hazy Films)

ค. แผ่นฟิล์มเคลือบอลูมิเนียม (Metallized Film)

  3.1.1 คุณสมบัติของแผ่นฟิล์ม PET

  แผ่นฟิล์ม PET มีลักษณะดังนี้

-   เป็นแผ่นใสบาง

-   แข็งแรงทนทาน

-   มีคุณสมบัติเป็นฉนวน

-   มีความเรียบและความเสียดทานน้อย

-   ทนทานต่อการฉีกขาดหรือกดกระแทก

-   รักษารูปทรงได้ดีในอุณหภูมิระดับต่างๆกัน

-   ทนทานต่อความชื้น สารหล่อลื่น และตัวทำละลายได้หลากหลายประเภท

-   สามารถป้องกันการซึมของก๊าซต่างๆได้ดี

  นอกจากนี้ แผ่นฟิล์ม PET ยังสามารถดัดแปลงให้มีความยืดหด ความใสความขุ่น หรือ สี
  รวมทั้งลักษณะผิวต่างๆกันสำหรับวัตถุประสงค์การใช้ที่แตกต่างกัน นอกจากนี้
  ยังสามารถผ่านกระบวนการทางเคมีในขั้นตอนการผลิต
  เพื่อให้สามารถยึดติดแน่นกับสารเคลือบต่างๆได้ (นอกเหนือไปจากการทำให้พื้นผิวเป็นเงา)

  3.1.2 ลักษณะการนำไปใช้งาน

  แผ่นฟิล์ม PET ชนิดบาง สามารถนำไปใช้งานได้ใน 3 อุตสาหกรรมหลักดังนี้

  ---- ----------------------- --- -------------------------------------------------------------------------------
  1.   บรรจุภัณฑ์(Packaging)      :   แผ่นฟิล์ม PET ชนิดบางประเภทแผ่นฟิล์มใสและ
                                   แผ่นฟิล์มเคลือบอลูมิเนียมสามารถนำไปใช้เป็นส่วนประกอบชั้นนอกและชั้นกลางของซองบรรจุภัณฑ์ชนิดอ่อนได้
                                   เช่น ซองบรรจุกาแฟ ซองขนมขบเคี้ยว ซองบรรจุน้ำยาปรับผ้านุ่มและผงซักฟอก เป็นต้น

                                   

  2.   อุตสาหกรรม (Industrial)  :   ใช้ทำแผ่นฟอยล์สีต่างๆ วัสดุหุ้มท่อในระบบปรับอากาศ
                                   งานพิมพ์ข้อความหรือรูปภาพลงบนแผ่นฉลากหรือบัตรประจำตัว งานเคลือบผิววัสดุ (Lamination) เป็นต้น

                                   

  3.   อุปกรณ์ไฟฟ้า(Electrical)   :   ใช้เป็นวัสดุหุ้มสายไฟ (Wire/Cable Wrap) แผ่นรองสวิตช์ (Membrane Switches)
                                   สายวงจรในคอมพิวเตอร์ (Flexible Printed Circuits) ตัวเก็บประจุไฟฟ้า(Capacitors) และ
                                   ฉนวนหุ้มมอเตอร์ (Motor Insulation)
  ---- ----------------------- --- -------------------------------------------------------------------------------

  รายได้จากการจำหน่ายแผ่นฟิล์ม PET ของบริษัทแบ่งตามประเภทอุตสาหกรรมของลูกค้าได้ดังนี้

  ----------------------- ---------- -------- ---------- -------- ---------- --------
  การใช้ผลิตภัณฑ์             2547-48             2548-49             2549-50    

                          ล้านบาท     %        ล้านบาท     %        ล้านบาท     %

  อุตสาหกรรม(Industrial)   751.51     23.03    790.18     27.01    640.71     24.33

  อุปกรณ์ไฟฟ้า(Electrical)   102.14     3.13     10.90      0.37     11.49      0.44

  บรรจุภัณฑ์ (Packaging)     2,409.31   73.84    2,124.96   72.62    1,981.02   75.23

  รวม                     3,262.96   100.00   2,926.04   100.00   2,633.22   100.00
  ----------------------- ---------- -------- ---------- -------- ---------- --------

  3.1.3 ผลิตภัณฑ์ที่มีคุณสมบัติคล้ายกับแผ่นฟิล์ม PET

  ในการใช้งานบางอย่าง เช่น ในงานทำภาพกราฟฟิคและสื่อบันทึกภาพและเสียง
  การใช้แผ่นฟิล์มที่ผลิตจากวัตถุดิบอื่นที่ไม่ใช่แผ่นฟิล์ม PET จะทำให้คุณสมบัติสำคัญๆที่แผ่นฟิล์ม PET
  มีขาดหายไป เช่น ความแข็งแรงทนทาน ความมีผิวเรียบ ความใส ความทนทานต่อการฉีกขาด
  ความทนทานต่อการเปลี่ยนแปลงของอุณหภูมิ และความทนทานต่อสารเคมี เป็นต้น อย่างไรก็ตาม
  สำหรับการใช้งานบางอย่าง ซึ่งไม่จำเป็นต้องอาศัยคุณสมบัติพิเศษเหล่านี้ แผ่นฟิล์ม PET
  จะต้องแข่งขันกับผลิตภัณฑ์ที่สามารถนำมาใช้ทดแทนได้อีกหลายประเภท
  ซึ่งมักจะเป็นผลิตภัณฑ์ระดับล่างที่ราคาถูกกว่า เช่น แผ่นฟิล์มประเภท พลาสติก PVC
  (Polyvinyl Chloride), PP (Polypropylene) และ PE (Polyethylene)
  รวมทั้งกระดาษด้วย ซึ่งมักจะใช้ในงานธุรกิจบรรจุภัณฑ์ และอุตสาหกรรมทั่วๆไป

  แผ่นฟิล์ม BOPP (Biaxially Oriented Polypropylene Film)
  เป็นผลิตภัณฑ์ที่มีคุณสมบัติคล้ายกับแผ่นฟิล์ม PET มากที่สุด
  โดยพิจารณาในแง่ของคุณสมบัติทางกายภาพและทางกล อย่างไรก็ตาม การใช้แผ่นฟิล์ม PET
  และแผ่นฟิล์ม BOPP ต่างก็มีข้อดีข้อเสียแตกต่างกันไป
  โดยการตัดสินใจเลือกแผ่นฟิล์มชนิดใดนั้นจะขึ้นอยู่กับความต้องการใช้เป็นหลัก

  การเปรียบเทียบแผ่นฟิล์ม BOPP กับแผ่นฟิล์ม PET

  แผ่นฟิล์ม PET จัดได้ว่าเป็นแผ่นฟิล์มที่มีคุณภาพสูงสำหรับอุตสาหกรรมบรรจุภัณฑ์ชนิดอ่อน
  ซึ่งจะเห็นความแตกต่างได้จากปริมาณการใช้ที่แตกต่างกันของผลิตภัณฑ์ทั้งสองชนิด

+--------------------------------------+--------------+----------------+
| คุณสมบัติ                               | แผ่นฟิล์ม       | แผ่นฟิล์ม         |
|                                      |              |                |
|                                      | BOPP         | PET            |
+--------------------------------------+--------------+----------------+
| ป้องกันการซึมของไอน้ำ                    | ดีเลิศ         | ปานกลาง        |
+--------------------------------------+--------------+----------------+
| ป้องกันการซึมของก๊าซ                     | ไม่ดี          | ดีเลิศ           |
+--------------------------------------+--------------+----------------+
| ความสามารถในการรับกระแสไฟฟ้า           | ไม่ดี          | ดีเลิศ           |
+--------------------------------------+--------------+----------------+
| ความสามารถในการเปลี่ยนรูปทรงด้วยเครื่องจักร | ปานกลาง      | ดีเลิศ           |
+--------------------------------------+--------------+----------------+
| ความสามารถในการใช้สำหรับพิมพ์            | ปานกลาง      | ดีเลิศ           |
+--------------------------------------+--------------+----------------+
| ความเหมาะสมในการเคลือบ                | ไม่ดี          | ดีเลิศ           |
+--------------------------------------+--------------+----------------+
| ความหนาแน่น (gm/cc)                   | ต่ำ(0.91)     | สูง (1.39)      |
+--------------------------------------+--------------+----------------+
| ความแข็งแรง                           | ปานกลาง      | ดีเลิศ           |
+--------------------------------------+--------------+----------------+
| ความสามารถในการรับกับอุณหภูมิที่เปลี่ยนแปลง   | ไม่ดี          | ดีเลิศ           |
+--------------------------------------+--------------+----------------+

  สำหรับแผ่นฟิล์ม PET หากมีการดึงออกไปทั้งสองด้าน ก็ยังสามารถคงรูปได้ดี
  ป้องกันการซึมของก๊าซ มีความสามารถในการรับกระแสไฟฟ้าได้ เป็นต้น ในขณะที่แผ่นฟิล์ม BOPP
  หากมีการดึงออกไปก็จะมีสภาพอ่อนยวบยาบ นอกจากนี้แผ่นฟิล์ม PET
  ยังสามารถทนทานต่อการเปลี่ยนแปลงของอุณหภูมิได้ดีกว่า
  จึงมักจะเป็นที่นิยมในตลาดผู้ใช้ที่ไม่ซับซ้อนมากนัก ในประเทศเขตร้อนชื้น แผ่นฟิล์ม PET
  มักเป็นที่ต้องการเนื่องจากมีคุณสมบัติในการป้องกันความชื้นและการซึมของออกซิเจน
  นอกจากนี้ยังเป็นที่นิยมสำหรับใช้เป็นบรรจุภัณฑ์ของผลิตภัณฑ์ที่ต้องเก็บรักษาความหอม เช่น
  ชาหรือกาแฟ เป็นต้น

  ในอีกด้านหนึ่ง การที่แผ่นฟิล์ม BOPP มีความหนาแน่นต่ำ (0.91 เปรียบเทียบกับ 1.39
  ของแผ่นฟิล์ม PET) ทำให้แผ่นฟิล์ม BOPP เป็นทางเลือกที่มีราคาถูกในการใช้ผลิตบรรจุภัณฑ์
  อีกทั้งการที่บรรจุภัณฑ์ต้องใช้ประโยชน์จากการที่แผ่นฟิล์ม BOPP มีความหนากว่า
  ก็สามารถชดเชยคุณสมบัติของมันในเรื่องความหนาแน่นที่ต่ำกว่าแผ่นฟิล์ม PET ไปได้ในระดับหนึ่ง
  นอกจากนี้ แผ่นฟิล์ม BOPP ยังสามารถผนึกปิดด้วยความร้อนได้ดีกว่าแผ่นฟิล์ม PET อีกด้วย

  จากคุณสมบัติของแผ่นฟิล์ม BOPP และ แผ่นฟิล์ม PET ข้างต้น
  ทำให้ผลิตภัณฑ์ทั้งสองชนิดนี้เป็นที่ต้องการใช้งานแตกต่างกันโดยมีการใช้ทดแทนกันได้บ้างแต่เป็นไปในสัดส่วนที่ไม่มากนัก
  โดยเมื่อเร็วๆนี้ ราคาขายแผ่นฟิล์ม BOPP ได้ลดลง แต่ก็ไม่ได้ส่งผลต่อการใช้แผ่นฟิล์ม PET
  มากนัก แสดงว่า การทดแทนกันระหว่างผลิตภัณฑ์ทั้งสองยังค่อนข้างจำกัดอยู่

  3.2 กลยุทธ์การตลาด

  องค์ประกอบสำคัญในการกำหนดกลยุทธ์การตลาดได้แก่

-   เสริมสร้างความเป็นผู้นำในการผลิตที่มีต้นทุนต่ำโดยการขยายกิจการทั้งในแนวนอน(กำลังการผลิต)และในแนวตั้ง(ผลิตภัณฑ์ต่อเนื่อง)
    เจาะตลาดที่มีศักยภาพในการเติบโต และสร้างความสัมพันธ์อันดีกับลูกค้า

-   เสริมสร้างความสามารถในการจัดส่งสินค้าทั่วโลก
    ด้วยเครือข่ายที่สามารถเข้าถึงลูกค้าได้ง่ายซึ่งจะทำให้จัดส่งผลิตภัณฑ์ได้อย่างมีประสิทธิภาพ
    จากกลยุทธ์ดังกล่าว บริษัทจึงได้เข้าซื้อกิจการตัวแทนจัดจำหน่ายแห่งหนึ่งในสหรัฐอเมริกา

-   มีประเภทสินค้าหลากหลายมากขึ้น
    โดยการลงทุนเพิ่มด้านการปรับปรุงสมรรถนะทางเทคโนโลยีและการวิจัยพัฒนา (R&D)
    ขณะนี้บริษัทอยู่ในระหว่างจัดตั้งโรงงานผลิตแผ่นฟิล์มเคลือบอัดขึ้นรูป (Extrusion Coated
    Film) อันเป็นการเพิ่มผลิตภัณฑ์ที่จะนำเสนอแก่ลูกค้ามากขึ้น

-   เสริมความแข็งแกร่งทางการตลาดของแต่ละฐานการผลิตในทำเลต่างๆกัน
    เพื่อเตรียมพร้อมสำหรับการขยายงานต่อไปในอนาคต

  ด้วยแนวทางดังกล่าวข้างต้น
  บริษัทจึงได้ดำเนินการในช่วงที่ผ่านมาและจะดำเนินการต่อไปในอนาคตดังนี้

-   บริษัทได้จัดตั้งสายการผลิตแผ่นฟิล์มต่อเนื่อง 2 สายในประเทศไทย
    ซึ่งเป็นก้าวแรกสู่ความเป็นผู้นำด้านต้นทุนและการขยายฐานลูกค้าที่หลากหลายขึ้น

-   จากการที่โรงงานในประเทศตุรกีจะเริ่มการผลิตของสายการผลิตใหม่ภายในกลางปี 2551
    จะทำให้บริษัทย่อยแห่งนี้เป็นฐานการผลิตที่มีประสิทธิภาพด้านต้นทุนในการสนองความต้องการของลูกค้าที่มีการขยายอย่างต่อเนื่องทั้งในยุโรป
    ตะวันออกกลาง และรัสเซีย/ซีไอเอส

-   บริษัทได้ขยายการผลิตสู่การผลิตเม็ดพลาสติก PET (Backward Integration)
    ซึ่งทำให้โครงสร้างต้นทุนของบริษัทในประเทศไทยและบริษัทย่อยในประเทศตุรกีมีความแข็งแกร่งขึ้น

-   บริษัทกำลังดำเนินการจัดตั้งโรงงานผลิตแผ่นฟิล์มเคลือบอัดขึ้นรูปเพื่อเพิ่มประเภทผลิตภัณฑ์สำหรับลูกค้า

-   บริษัทมีโครงการที่จะจัดตั้งสายการผลิตแผ่นฟิล์มเคลือบอลูมิเนียมในประเทศไทยและประเทศตุรกีเพิ่มขึ้น
    ซึ่งจะเป็นการเพิ่มกำลังการผลิตสินค้าที่มีมูลค่าเพิ่มดังกล่าว

  หลังจากการดำเนินการขยายงานดังกล่าวข้างต้นเสร็จสมบูรณ์
  บริษัทสามารถมีรูปแบบการประกอบธุรกิจที่ให้ประโยชน์สูงสุด ด้วยสายการผลิตแผ่นฟิล์ม PET 2
  สาย สายการผลิตเม็ดพลาสติก PET 1 สาย และเครื่องเคลือบโลหะ 1 สาย
  ซึ่งบริษัทคาดว่าจะส่งผลให้บริษัทมีประสิทธิภาพด้านต้นทุนมากที่สุด

-   บริษัทได้ริเริ่มนำเทคนิคการบริหารการผลิต Total Productive Maintenance (TPM)
    มาใช้เพื่อเพิ่มประสิทธิภาพการผลิตให้ดีขึ้น โดยการใช้ TPM ดังกล่าว
    เริ่มส่งผลให้การใช้กำลังการผลิตของโรงงานทั้งในประเทศไทยและประเทศตุรกีพัฒนาดีขึ้นอย่างชัดเจน

  3.3 ช่องทางการจัดจำหน่าย

  บริษัทจำหน่ายสินค้าไปยังลูกค้าทั้งในประเทศและต่างประเทศ
  โดยมุ่งการจำหน่ายต่างประเทศเป็นหลัก คิดเป็นสัดส่วนประมาณร้อยละ 80-85
  ของรายได้จากการจำหน่ายทั้งหมด กลุ่มลูกค้าส่งออกของบริษัทสามารถแบ่งเป็นกลุ่มประเทศได้ 3
  กลุ่มหลักคือ เอเชีย อเมริกาเหนือ และยุโรป

  ในการจำหน่ายทั้งในประเทศและต่างประเทศนั้น
  บริษัทมีทั้งการจำหน่ายโดยตรงไปยังลูกค้าผู้ใช้สินค้า
  โดยใช้ทีมการตลาดและการขายของบริษัทเองในการติดต่อ และการจำหน่ายผ่านตัวแทนจำหน่าย
  (Distributor) ในพื้นที่ที่กำหนด เช่น ตัวแทนจำหน่ายในสหรัฐอเมริกาและในยุโรป เป็นต้น
  การจำหน่ายผ่านตัวแทนจำหน่ายนั้นมีวัตถุประสงค์เพื่อเป็นการสนับสนุนการจำหน่ายให้แก่บริษัทอีกช่องทางหนึ่ง
  นอกจากนี้ยังทำให้บริษัทสามารถจำหน่ายสินค้าได้เพิ่มมากขึ้นเนื่องจากตัวแทนจำหน่ายจะอยู่ใกล้กับลูกค้าจึงสามารถให้บริการได้อย่างใกล้ชิด
  ส่งสินค้าได้อย่างรวดเร็ว
  รวมทั้งยังสามารถจำหน่ายไปยังลูกค้ารายเล็กในพื้นที่ดังกล่าวได้เพิ่มมากขึ้น ในปีนี้
  การจำหน่ายของบริษัทผ่านตัวแทนจำหน่ายมีสัดส่วนที่ลดลงเมื่อเทียบกับปีที่ผ่านมา
  เนื่องจากบริษัทย่อยในประเทศตุรกีสามารถผลิตสนองความต้องการของตัวแทนจำหน่ายรายใหญ่ในตลาดยุโรป

  มูลค่าการจำหน่ายแผ่นฟิล์ม PET (แบบธรรมดาและแบบเคลือบ)ให้แก่ลูกค้าต่างประเทศ และ
  ลูกค้าในประเทศแบ่งได้ดังนี้

  ------------------------------------------------------------------------------------
  ลูกค้า                     2547-48             2548-49             2549-50    
  ------------------------ ---------- -------- ---------- -------- ---------- --------
                           ล้านบาท     %        ล้านบาท     %        ล้านบาท     %

  จำหน่ายต่างประเทศ                                                             

  เอเชีย                    1,090.16   33.41    740.27     25.30    953.73     36.22

  อเมริกาเหนือ               820.50     25.15    705.25     24.10    579.36     22.00

  ยุโรป                     863.14     26.45    915.86     31.30    442.87     16.82

  อื่นๆ                      126.71     3.88     101.26     3.46     195.48     7.42

  รวมมูลค่าจำหน่ายต่างประเทศ   2,900.51   88.89    2,462.64   84.16    2,171.44   82.46

  จำหน่ายในประเทศ           362.45     11.11    463.41     15.84    461.78     17.54

  รวมทั้งสิ้น                  3,262.96   100.00   2,926.05   100.00   2,633.22   100.00
  ------------------------------------------------------------------------------------

  มูลค่าการจำหน่ายให้แก่ผู้ใช้สินค้า(End users) และ จำหน่ายให้ตัวแทนจำหน่าย
  (Distributors)

  เป็นดังนี้

  ---------------- ---------- -------- ---------- -------- ---------- --------
  ลูกค้า             2547-48             2548-49             2549-50    

                   ล้านบาท     %        ล้านบาท     %        ล้านบาท     %

  ผู้ใช้              1,647.04   50.48    1,447.72   49.48    1,790.58   68.00

  ตัวแทนจำหน่าย      1,615.92   49.52    1,478.32   50.52    842.64     32.00

  รวม              3,262.96   100.00   2,926.04   100.00   2633.22    100.00
  ---------------- ---------- -------- ---------- -------- ---------- --------

  3.4 สภาวะตลาดและการแข่งขัน

  3.4.1 ความต้องการในตลาดโลก

  ความต้องการแผ่นฟิล์ม PET ในตลาดโลกในปี 2549 มีจำนวน 1.61 ล้านตัน เพิ่มขึ้นจาก 1.29
  ล้านตันในปี 2545 หรือคิดเป็นอัตราการเติบโตโดยเฉลี่ยเท่ากับร้อยละ 5.63 ต่อปี
  หรืออัตราการเติบโตกว่าร้อยละ 8 เมื่อเทียบกับปี 2548 ในจำนวนนี้ คาดว่าประมาณร้อยละ 80
  เป็นความต้องการแผ่นฟิล์มชนิดบาง ภาคธุรกิจที่มีความต้องการแผ่นฟิล์ม PET ชนิดบางมากที่สุด
  คือ บรรจุภัณฑ์ รองลงมาคือ อุตสาหกรรม และอุปกรณ์ไฟฟ้าตามลำดับ
  ความต้องการรวมคิดเป็นร้อยละ 77 ในปี 2545 และเพิ่มขึ้นเป็นร้อยละ 91 ในปี 2549
  โดยมีอัตราการเติบโตรวมโดยเฉลี่ยเกือบร้อยละ 46 ในช่วงปี 2545-2549 ทั้งนี้ อุปกรณ์ไฟฟ้า
  มีอัตราการเติบโตสูงที่สุด คือ ร้อยละ 91.31 รองลงมาได้แก่ บรรจุภัณฑ์ ร้อยละ 38.97
  และอุตสาหกรรมร้อยละ36.42

  ตารางแสดงปริมาณการบริโภคแผ่นฟิล์ม PET ในตลาดโลกจำแนกตามภาคธุรกิจ (หน่วย :
  พันตัน)

  ------------ ------- ----- ------- ----- ------- ----- ------- ----- ------- -----
  ประเภท       2545          2546          2547          2548          2549    

               ปริมาณ   %     ปริมาณ   %     ปริมาณ   %     ปริมาณ   %     ปริมาณ   %

  สื่อบันทึกข้อมูล   198     15    170     13    110     8     74      5     48      3

  บรรจุภัณฑ์      509     39    526     40    620     42    662     45    707     44

  อุปกรณ์ไฟฟ้า    149     12    162     12    197     13    228     15    285     18

  การพิมพ์       94      7     93      7     115     8     102     7     103     6

  อุตสาหกรรม    342     26    374     28    423     29    420     28    467     29

  รวม          1,293   100   1,325   100   1,465   100   1,486   100   1,610   100
  ------------ ------- ----- ------- ----- ------- ----- ------- ----- ------- -----

ที่มา : ข้อมูลจากบริษัท

  หากจำแนกตามภูมิภาค ในปี 2545 ความต้องการแผ่นฟิล์ม PET
  มีปริมาณสูงสุดในทวีปอเมริกาเหนือ โดยประเทศเอเชียอื่น ยุโรปตะวันตก และญี่ปุ่น
  มีความต้องการในระดับใกล้เคียงกัน ในปี 2549
  ความต้องการในประเทศเอเชียอื่นมีปริมาณสูงสุด คิดเป็นร้อยละ 33 ของความต้องการโลก
  ตามด้วยอเมริกาและญี่ปุ่น คิดเป็นร้อยละ 21 และร้อยละ 19 ตามลำดับ
  จากการที่มีการขยายตัวของธุรกิจบรรจุภัณฑ์ อุตสาหกรรม และอุปกรณ์ไฟฟ้า
  (อัตราเติบโตเฉลี่ยร้อยละ 9.90 ในช่วงปี 2545-2549 และร้อยละ 11.37 ในปี 2549
  เมื่อเทียบกับปีที่ผ่านมา) ทำให้มีความต้องการแผ่นฟิล์มชนิดบางเพิ่มขึ้นตั้งแต่ปี 2545 เป็นต้นมา
  โดยความต้องการในประเทศเอเชียอื่นมีอัตราการเติบโตสูง คือ ร้อยละ 15.11 ในระหว่างปี
  2545-2549

  ตารางแสดงปริมาณการบริโภคแผ่นฟิล์ม PET ในตลาดโลกจำแนกตามภูมิภาค (หน่วย : พันตัน)

  --------------- ------- ----- ------- ----- ------- ----- ------- ----- ------- -----
  ภูมิภาคอื่น         2545          2546          2547          2548          2549    

                  ปริมาณ   %     ปริมาณ   %     ปริมาณ   %     ปริมาณ   %     ปริมาณ   %

  ทวีปอเมริกา       327     25    318     24    329     22    326     21    338     21

  ญี่ปุ่น             221     17    245     18    267     18    283     19    309     19

  เกาหลี           175     14    169     13    164     11    144     10    143     9

  ประเทศเอเชียอื่น   299     23    338     26    436     30    462     31    525     33

  ยุโรปตะวันตก      248     19    226     17    232     16    233     16    248     15

  อื่นๆในตลาดโลก    23      2     29      2     37      3     38      3     46      3

  รวม             1,293   100   1,325   100   1,465   100   1,486   100   1,610   100

  ชนิดบาง          1,048   81    1,066   80    1,157   79    1,175   79    1,272   79

  ชนิดหนา          245     19    259     20    308     21    311     21    338     21
  --------------- ------- ----- ------- ----- ------- ----- ------- ----- ------- -----

ที่มา : ข้อมูลจากบริษัท

  3.4.2 ปริมาณการผลิตในตลาดโลก

  กำลังการผลิตแผ่นฟิล์ม PET ของโลกในปี 2549 มีปริมาณเกือบ 2.27 ล้านตัน เพิ่มขึ้นจาก
  1.55 ล้านตันในปี 2545 หรือคิดเป็นอัตราการเติบโตโดยเฉลี่ยร้อยละ 9.94
  กำลังการผลิตแผ่นฟิล์ม PET ชนิดบางเท่ากับ 1.74 ล้านตันในปี 2549 (ประมาณร้อยละ 77
  ของแผ่นฟิล์มทั้งหมด) ซึ่งเพิ่มขึ้นจาก 1.16 ล้านตันในปี 2545 (ประมาณร้อยละ 75
  ของแผ่นฟิล์มทั้งหมด) หรือคิดเป็นอัตราการเติบโตโดยเฉลี่ยร้อยละ 10.68 นับตั้งแต่ปี 2542
  เป็นต้นมา มีการเคลื่อนย้ายการผลิตมุ่งสู่ตลาดเอเชีย (ไม่รวมญี่ปุ่นและเกาหลี) มากขึ้น
  โดยกำลังการผลิตในตลาดอื่นๆโดยส่วนใหญ่ไม่มีการเปลี่ยนแปลง

ตารางแสดงกำลังการผลิตแผ่นฟิล์ม PET ในตลาดโลกจำแนกตามประเภทของแผ่นฟิล์ม (หน่วย :
พันตัน)

  ----------------- --------- ----- --------- ----- --------- ----- --------- ----- --------- -----
  ประเภทของแผ่นฟิล์ม   2545            2546            2547            2548            2549      
  PET                                                                                         

                    กำลังผลิต   %     กำลังผลิต   %     กำลังผลิต   %     กำลังผลิต   %     กำลังผลิต   %

  ชนิดบาง            1,157     75    1,217     75    1,415     77    1,564     78    1,736     77

  ชนิดหนา            395       25    395       25    424       23    433       22    531.2     23

  รวม               1,552     100   1,612     100   1,839     100   1,997     100   2,267     100
  ----------------- --------- ----- --------- ----- --------- ----- --------- ----- --------- -----

ที่มา : ประมาณการอุตสาหกรรม

แผ่นฟิล์มชนิดบาง : < 36 ไมครอน แผ่นฟิล์มชนิดหนา : > 36 ไมครอน

หากจำแนกตามภูมิภาค ประเทศเอเชียอื่นมีกำลังการผลิตแผ่นฟิล์ม PET สูงสุดในปี 2549
โดยคิดเป็นร้อยละ 48.20 ของกำลังการผลิตทั้งหมดทั่วโลก รองลงมาได้แก่ ทวีปอเมริกา และ
เกาหลี คิดเป็นร้อยละ 13.90 และร้อยละ 13.3 ตามลำดับ นอกจากนี้ ระหว่างปี 2545-2549
ประเทศเอเชียอื่นยังเป็นภูมิภาคที่มีอัตราการเติบโตของกำลังการผลิตแผ่นฟิล์ม PET สูงที่สุด
โดยมีอัตราการเติบโตร้อยละ 145.25
เนื่องจากมีการขยายกำลังการผลิตของผู้ผลิตเดิมและมีผู้ผลิตรายใหม่เพิ่มขึ้น โดยเฉพาะอย่างยิ่ง
ประเทศจีน และอินเดีย เพื่อสนองความต้องการที่เพิ่มขึ้นในภูมิภาคนี้

ตารางแสดงกำลังการผลิตแผ่นฟิล์มชนิดบางและชนิดหนาในตลาดโลก (หน่วย : พันตัน)

  ----------------------------- ---------- ---------- ---------- ---------- ----------
                                2545       2546       2547       2548       2549

  อเมริกา                                                                     

  - แผ่นฟิล์มชนิดบาง                168.7      188.5      192.4      197.4      177.40

  - แผ่นฟิล์มชนิดหนา                106.8      99.7       103.0      108.6      137.40

  รวม                           275.5      288.2      295.4      306.0      314.80

  เปรียบเทียบกับกำลังการผลิตของโลก   17.75      17.87      16.1       15.3       13.88
  (%)                                                                       

  ญี่ปุ่น                                                                        

  - แผ่นฟิล์มชนิดบาง                198.0      181.5      179.4      177.2      167.20

  - แผ่นฟิล์มชนิดหนา                77.0       96.0       101.0      105.0      118.00

  รวม                           275.0      277.5      280.4      282.2      285.20

  เปรียบเทียบกับกำลังการผลิตของโลก   17.72      17.21      15.3       14.1       12.58
  (%)                                                                       

  เกาหลี                                                                      

  - แผ่นฟิล์มชนิดบาง                250.8      255.6      253.9      252.5      252.60

  - แผ่นฟิล์มชนิดหนา                55.0       43.0       43.0       48.0       48.00

  รวม                           305.8      298.6      296.9      300.5      300.60

  เปรียบเทียบกับกำลังการผลิตของโลก   19.70      18.52      16.1       15.0       13.26
  (%)                                                                       

  ประเทศเอเชียอื่น                                                              

  - แผ่นฟิล์มชนิดบาง                372.4      430.3      622.4      750.2      920.50

  - แผ่นฟิล์มชนิดหนา                73.6       87.0       104.1      98.0       173.30

  รวม                           446.0      517.3      726.5      848.2      1093.80

  เปรียบเทียบกับกำลังการผลิตของโลก   28.74      32.08      39.5       42.5       48.24
  (%)                                                                       

  ยุโรปตะวันตก                                                                 

  - แผ่นฟิล์มชนิดบาง                152.8      147.7      152.8      165.4      196.50

  - แผ่นฟิล์มชนิดหนา                69.2       62.0       59.2       64.4       43.40

  รวม                           222.0      209.7      212.0      229.8      239.90

  เปรียบเทียบกับกำลังการผลิตของโลก   14.30      13.01      11.5       11.5       10.58
  (%)                                                                       

  ประเทศอื่นๆ                                                                  

  - แผ่นฟิล์มชนิดบาง                14.3       13.5       14.2       21.7       22.00

  - แผ่นฟิล์มชนิดหนา                13.4       7.6        13.7       9.0        11.10

  รวม                           27.7       21.1       27.9       30.7       33.10

  เปรียบเทียบกับกำลังการผลิตของโลก   1.78       1.31       1.5        1.6        1.46
  (%)                                                                       

  ลังการผลิตของโลก                1,552.00   1,612.40   1,839.10   1,997.40   2,267.40
  ----------------------------- ---------- ---------- ---------- ---------- ----------

ที่มา : ข้อมูลจากบริษัท

หมายเหตุประกอบตาราง :

  --------------- --- ---------------------------------------------------------
  อเมริกา          :   ทวีปอเมริกา

  ประเทศเอเชียอื่น   :   ประเทศในทวีปเอเชีย ยกเว้นประเทศญี่ปุ่นและเกาหลี

  ยุโรปตะวันตก      :   ประเทศในทวีปยุโรปตะวันตก

  ประเทศอื่นๆ       :   ประเทศในทวีปยุโรปที่ไม่อยู่ในยุโรปตะวันตก ประเทศในทวีปอัฟริกา
                      ประเทศออสเตรเลีย และนิวซีแลนด์
  --------------- --- ---------------------------------------------------------

  3.4.3 ภาวะอุตสาหกรรม

  การแข่งขันในตลาดโลก

  ในปัจจุบัน มีผู้ผลิตแผ่นฟิล์ม PET ที่สำคัญๆสามารถแบ่งได้เป็น 3
  กลุ่มตามขนาดของกำลังการผลิตคือ

(1) กลุ่มผู้ผลิตรายใหญ่ของโลก ซึ่งมีกำลังการผลิตมากกว่า 100,000 ตันต่อปี เช่น
    Dupont-Teijin, Mitsubishi และ Toray เป็นต้น เมื่อเร็วๆนี้ Cifu
    กิจการในประเทศจีนรายหนึ่งสามารถผลิตด้วยกำลังการผลิตกว่า 100,000 ตันต่อปี

(1) กลุ่มผู้ผลิตขนาดกลาง ซึ่งมีกำลังการผลิตระหว่าง 50,000 – 100,000 ตันต่อปี เช่น
    Kolon, Polyplex, SKC, Flex และ Jindal เป็นต้น และ

(2) กลุ่มผู้ผลิตขนาดเล็กในแต่ละประเทศ :ซึ่งมีกำลังการผลิตน้อยกว่า 50,000 ตันต่อปี

  เมื่อพิจารณากำลังการผลิตที่เพิ่มขึ้นจากสายการผลิตแผ่นฟิล์ม PET ใหม่ในประเทศตุรกี
  กำลังการผลิตของกลุ่มโพลีเพล็กซ์จะสูงขึ้นเกินกว่า 100,000 ตันต่อปี
  ทำให้กลุ่มโพลีเพล็กซ์จัดเป็นหนึ่งในกลุ่มผู้ผลิตรายใหญ่ของโลก

  ในอดีตที่ผ่านมา สื่อบันทึกข้อมูลแบบแม่เหล็ก (Magnetic Media) มีความต้องการแผ่นฟิล์ม PET
  สูง ผู้ผลิตรายใหญ่จึงให้ความสำคัญกับการผลิตสำหรับกลุ่มธุรกิจนี้มากกว่ากลุ่มธุรกิจอื่น
  และจากประสบการณ์และความชำนาญในการผลิตที่มีมานาน
  จึงทำให้การแข่งขันจำกัดอยู่แต่กลุ่มผู้ผลิตรายใหญ่เท่านั้น

  สำหรับแผ่นฟิล์ม PET ประเภทอื่นรวมถึงชนิดบางนั้นก็จะเป็นการแข่งขันระหว่างผู้ผลิตทุกกลุ่ม
  เนื่องจากความต้องการมีเพิ่มขึ้นทุกปี โดยเฉพาะแผ่นฟิล์ม PET ชนิดบางที่ใช้ในธุรกิจบรรจุภัณฑ์
  อุตสาหกรรม และ อุปกรณ์ไฟฟ้า ซึ่งความต้องการมีอัตราการเติบโตสูง
  จึงทำให้ผู้ผลิตขนาดเล็กและขนาดกลาง(รวมถึงกลุ่มโพลีเพล็กซ์)
  ขยายกำลังการผลิตเพื่อตอบสนองความต้องของกลุ่มธุรกิจ 3 ประเภทดังกล่าว
  ดังนั้นในอนาคตคาดว่า
  กลุ่มผู้ผลิตขนาดกลางและผู้ผลิตรายย่อยบางรายในประเทศต่างๆซึ่งมีกำลังการผลิตส่วนเกินอยู่
  จะเริ่มมีส่วนแบ่งตลาดเพิ่มขึ้นเนื่องจากมีการเพิ่มกำลังการผลิตให้สูงขึ้น

  การแข่งขันในประเทศ

  ตลาดแผ่นฟิล์ม PET ในประเทศไทยมีขนาดเล็ก
  โดยบริษัทประมาณการว่าในปัจจุบันความต้องการภายในประเทศเท่ากับ 16,500
  ตันต่อปีและจะมีอัตราเติบโตร้อยละ 7-8 ต่อปี โดยที่ผ่านมา
  ผู้ผลิตแผ่นฟิล์มในประเทศมุ่งเน้นการผลิตที่สายการผลิตแผ่นฟิล์ม BOPP เป็นหลัก
  ในส่วนของบริษัทนั้น บริษัทได้มุ่งผลิตแผ่นฟิล์ม PET เพียงอย่างเดียวด้วยกำลังการผลิตเริ่มต้น
  15,000 ตันต่อปีและมีการขยายกำลังการผลิตจนเท่ากับ 48,000 ตันต่อปีในปัจจุบัน
  ซึ่งบริษัทจัดเป็นผู้ผลิตแผ่นฟิล์ม PET ที่มีกำลังการผลิตสูงที่สุดในประเทศไทย

  ทั้งนี้ กำลังการผลิตของผู้ผลิตแผ่นฟิล์มต่างๆในประเทศไทยเป็นดังนี้

  (หน่วย: ตัน)

+----------------+----------------------+-----------------+-----------+
| สายการผลิต      | บริษัท ไทยฟิล์มอินดัสตรีส์   | บริษัท เอ. เจ.    | บริษัท      |
|                | จำกัด (มหาชน)         | พลาสท์ จำกัด      | (PTL)     |
| (ตันต่อปี)        |                      | (มหาชน)         |           |
+----------------+----------------------+-----------------+-----------+
| แผ่นฟิล์ม BOPP    |   100,000            |   36,500        |   -       |
+----------------+----------------------+-----------------+-----------+
| แผ่นฟิล์ม PET     |   3,500              |   28,500        | 48,000    |
+----------------+----------------------+-----------------+-----------+
| แผ่นฟิล์ม CPP     |   3,500              |   -             |   -       |
+----------------+----------------------+-----------------+-----------+
| แผ่นฟิล์ม         |   7,000              |   9,275         | 7,500     |
| Metallized     |                      |                 |           |
+----------------+----------------------+-----------------+-----------+
| แผ่นฟิล์มเคลือบอื่นๆ |   3,000              |   -             |   -       |
+----------------+----------------------+-----------------+-----------+
| แผ่นฟิล์ม BOPA    |   -                  |   8,000         |   -       |
+----------------+----------------------+-----------------+-----------+
| รวม            |   117,000            |   82,275        | 55,500    |
+----------------+----------------------+-----------------+-----------+

ที่มา: รายงานประจำปีของ เอ. เจ. พลาสท์ และไทยฟิล์มอินดัสตรีส์

  ในปี 2545 กำลังการผลิตแผ่นฟิล์ม PET ของประเทศไทยทั้งหมดเท่ากับประมาณ 12,000 ตัน
  และเพิ่มขึ้นเป็น 51,000 ตันในปลายปี 2546 และ 80,000 ตันในปัจจุบัน ทั้งนี้ PTL
  มุ่งผลิตเพื่อการส่งออกเป็นหลักในขณะที่ผู้ผลิตรายอื่นมุ่งจำหน่ายในประเทศ ดังนั้น
  แม้ว่าจะมีภาวะไม่สมดุลระหว่างความต้องการและการสนองผลิตภัณฑ์
  บริษัทคาดว่าจะไม่ส่งผลกระทบต่อบริษัทแต่อย่างใด
  เนื่องจากตลาดหลักของบริษัทกับผู้ผลิตรายอื่นในประเทศเป็นคนละตลาดกัน

บทสรุปอุตสาหกรรมการผลิตแผ่นฟิล์ม PET

อุตสาหกรรมการผลิตแผ่นฟิล์ม PET มีอัตราการขยายตัวอย่างต่อเนื่องนับจากอดีตจนถึงปัจจุบัน
รวมทั้งมีแนวโน้มที่จะยังคงขยายตัวต่อไปในอนาคต โดยในระยะเวลา 5 ปีที่ผ่านมา
ปัจจัยหลักที่เป็นตัวผลักดันให้อุตสาหกรรมการผลิตแผ่นฟิล์ม PET
มีอัตราการขยายตัวอย่างต่อเนื่องก็คืออัตราการขยายตัวของธุรกิจบรรจุภัณฑ์
ธุรกิจอุตสาหกรรมและธุรกิจอุปกรณ์ไฟฟ้า ในขณะเดียวกันผู้ผลิตแผ่นฟิล์ม PET
ต่างเพิ่มอัตราการใช้กำลังการผลิตและ/หรือกำลังการผลิตกันอย่างจริงจังเพื่อตอบสนองต่อความต้องการใช้แผ่นฟิล์มPET
ที่เพิ่มขึ้น โดยในระหว่างปี 2542 – 2546 อัตราการใช้กำลังการผลิตแผ่นฟิล์ม PET
เฉลี่ยทั่วโลกคิดเป็นร้อยละ 82 – 91
ของกำลังการผลิตที่เครื่องจักรสามารถผลิตได้หรือที่ระบุไว้ในเครื่องจักร (Nameplate
Capacity)
ซึ่งนับว่าเป็นอัตราการใช้กำลังการผลิตในระดับสูงและเกือบจะเต็มกำลังการผลิตสูงสุดที่เครื่องจักรจะสามารถผลิตได้
ทั้งนี้เพราะในทางปฏิบัติจริงนั้น ผู้ผลิตบางรายจะมีกำลังการผลิตจริงต่ำกว่าที่ระบุไว้ในเครื่องจักร
เนื่องจากเครื่องจักรมีอายุมาก ผ่านการใช้งานมายาวนาน ทำให้มีการสึกหรอของเครื่องจักร
ในขณะที่ผู้ผลิตบางรายก็จะมีกำลังผลิตจริงสูงกว่าที่ระบุไว้ในเครื่องจักร
กล่าวคือผู้ผลิตกลุ่มนี้สามารถทำให้อัตราการใช้กำลังการผลิตสูงกว่าร้อยละ 100
ทั้งนี้เนื่องจากผู้ผลิตกลุ่มนี้มีการใช้เครื่องจักรใหม่ที่ทันสมัย
รวมทั้งมีความรู้ความชำนาญและมีประสบการณ์ในการผลิตแผ่นฟิล์ม PET มายาวนาน

อย่างไรก็ตาม ตั้งแต่ปี 2547 เป็นต้นมา
จากการที่มีกำลังการผลิตส่วนเกินของโรงงานต่างๆเพิ่มมากขึ้น
ทำให้อัตราการใช้กำลังการผลิตแผ่นฟิล์มชนิดบางลดลงเป็นร้อยละ 73-82
ซึ่งเห็นได้จากการที่กิจการต่างๆมีอัตราการทำกำไรลดลง ทั้งนี้
เป็นไปตามวงจรโดยธรรมชาติของอุตสาหกรรมดังกล่าว
โดยการเติบโตของความต้องการผลิตภัณฑ์จะทำให้มีปริมาณความต้องการเพียงพอที่จะรองรับการผลิตดังกล่าว
อันจะเป็นการกระตุ้นให้มีการใช้กำลังการผลิตมากขึ้นจนสู่ระดับปกติ

  []

  แม้ว่าความต้องการแผ่นฟิล์ม PET จะมีอัตราการเพิ่มขึ้นอยู่ตลอดเวลา
  แต่ผู้ผลิตรายใหม่ที่ต้องการจะเข้ามาดำเนินธุรกิจในอุตสาหกรรมนี้ก็ไม่สามารถเข้ามาประกอบการแข่งขันได้โดยง่าย
  ทั้งนี้เพราะอุตสาหกรรมการผลิตแผ่นฟิล์ม PET เป็นอุตสาหกรรมที่ต้องใช้ความรู้
  ทักษะและความชำนาญในการผลิตแผ่นฟิล์ม PET ให้ได้ตามขนาด
  มาตรฐานและรายละเอียดคุณสมบัติที่ลูกค้ากำหนด
  ความสามารถในการบริหารจัดการที่มีประสิทธิภาพเพื่อลดต้นทุน (cost effective)
  ก็เป็นอีกหนึ่งปัจจัยที่จะทำให้ธุรกิจสามารถดำรงอยู่และแข่งขันได้
  รวมไปถึงการขยายกำลังการผลิตให้มีขนาดใหญ่ที่จะช่วยในเรื่องของการประหยัดต่อขนาด
  (economy of scale)

  กลุ่มโพลีเพล็กซ์ นับเป็นกลุ่มที่มีประสบการณ์ในอุตสาหกรรมการผลิตแผ่นฟิล์ม PET ยาวนานกว่า
  19 ปี มีความแข็งแกร่งจากการที่มีการขยายกำลังการผลิตอย่างต่อเนื่อง
  มีฝ่ายจัดการที่มีความสามารถในการบริหารจัดการสูง มีการจัดส่งสินค้า
  โดยมุ่งเน้นฐานการผลิตที่สามารถเข้าถึงลูกค้าได้ง่าย ซึ่งจะทำให้การจัดส่งผลิตภัณฑ์มีประสิทธิภาพ
  โดยกลุ่มโพลีเพล็กซ์มีการแบ่งแยกตลาดอย่างชัดเจนระหว่างบริษัทในกลุ่ม เช่น PTL
  ที่ตั้งอยู่ในประเทศไทย
  จะดูแลให้บริการกลุ่มลูกค้าในประเทศไทยและประเทศในแถบเอเชียตะวันออก จีน
  เอเชียตะวันออกเฉียงใต้ และ อเมริกา PE ที่ตั้งอยู่ในประเทศตุรกี
  จะให้บริการกลุ่มลูกค้าในประเทศยุโรป ตะวันออกกลาง และ รัสเซีย/ซีไอเอส

  การมุ่งเน้นไปที่กลุ่มประเทศที่มีการเติบโตของความต้องการสูง และ เน้นไปยังกลุ่มธุรกิจ
  บรรจุภัณฑ์ อุตสาหกรรม และ อุปกรณ์ไฟฟ้า ซึ่งมีอัตราเติบโตของความต้องการสูง
  ล้วนส่งผลให้กลุ่มโพลีเพล็กซ์เป็นผู้ผลิตแผ่นฟิล์มชนิดบางที่มีขนาดใหญ่เป็นอันดับ 5
  ของโลก(ไม่รวมกำลังผลิต magnetic media)

  สำหรับปัญหาเรื่องมาตรการทางภาษีกีดกันการค้าที่ออกโดยประเทศนำเข้าต่างๆ เช่น
  กำแพงภาษีป้องกันการทุ่มตลาด(Anti-dumping) และป้องกันการอุดหนุนการส่งออก
  (Anti-subsidy) นั้น
  ในอดีตที่ผ่านมาบริษัทแม่ในประเทศอินเดียเคยเผชิญกับมาตรการดังกล่าวมาก่อนทั้งจากสหภาพยุโรปและประเทศสหรัฐอเมริกา
  ทำให้ทราบถึงสาเหตุ วิธีการตรวจสอบของสหภาพยุโรปและสหรัฐอเมริกา
  และวิธีการแก้ไขปัญหาดังกล่าว จึงได้ดำเนินการแก้ไขจนทำให้ในปัจจุบันนี้
  ประเทศสหรัฐอเมริกาได้กำหนดภาษีที่ร้อยละ 0 กับบริษัทแม่แล้ว

  สำหรับบริษัทซึ่งอยู่ในประเทศไทยนั้น
  โอกาสที่สหภาพยุโรปจะนำมาตรการนี้มาใช้กับบริษัทจะไม่เกิดขึ้น
  เนื่องจากการจำหน่ายไปยังลูกค้าในกลุ่มประเทศสหภาพยุโรปปัจจุบันอยู่ภายใต้ความรับผิดชอบของโรงงานในประเทศตุรกีแล้ว
  ส่วนการจำหน่ายไปยังประเทศสหรัฐอเมริกานั้น นับตั้งแต่เริ่มดำเนินกิจการในเดือนเมษายน
  2546 เป็นต้นมา บริษัทยังไม่เคยถูกดำเนินมาตรการทางภาษีแต่อย่างใด

  อย่างไรก็ตาม เมื่อเดือนมีนาคม 2550
  ทางการประเทศบราซิลได้เริ่มการตรวจสอบตามมาตรการภาษีป้องกันการทุ่มตลาดต่อประเทศไทยนอกเหนือไปจากอินเดียสำหรับการส่งออกแผ่นฟิล์ม
  PET ไปยังประเทศบราซิล ทั้งนี้
  บริษัทและบริษัทแม่ในประเทศอินเดียได้ให้ความร่วมมือด้วยดีต่อทางการบราซิล
  โดยมีการตอบแบบสอบถามอย่างละเอียด คาดว่าผลการตรวจสอบจะสามารถสรุปราวปลายปี
  2550 หรือต้นปี 2551 การส่งออกของบริษัทไปยังประเทศบราซิลมีปริมาณ 460 ตันต่อปีเท่านั้น
  ดังนั้น ผลการตรวจสอบหากปรากฏในด้านลบ ก็จะไม่ส่งผลต่อบริษัทมากนัก

  สำหรับอุตสาหกรรมการผลิตแผ่นฟิล์ม PET ในอนาคตนั้นคาดว่า

-   ในช่วง 2-3 ปีที่ผ่านมา มีการใช้กำลังการผลิตโดยส่วนใหญ่ของผู้ผลิตต่างๆ
    มีเพียงบางรายที่ไม่ได้ทำการผลิต ภายใน 12 เดือนข้างหน้า คาดว่า
    จะมีกำลังการผลิตเพิ่มประมาณ 60,000 ตันจากผู้ผลิตอินเดียในดูไบ
    หากไม่นับผู้ผลิตบางรายที่อาจจะเพิ่มกำลังการผลิต คาดว่า
    จะไม่มีการเพิ่มกำลังการผลิตของประเทศกำลังพัฒนาในทวีปเอเชีย หรือ ทวีปยุโรป
    สหรัฐอเมริกา หรือ ญี่ปุ่น/เกาหลี อย่างมีนัยสำคัญ

-   ผู้ผลิตใหม่จากประเทศจีนจะเข้ามาสู่อุตสาหกรรมการผลิตแผ่นฟิล์ม PET มากขึ้น
    แต่คาดว่าจะเป็นการผลิตเพื่อตอบสนองความต้องการภายในประเทศเป็นหลัก
    ทั้งนี้เพราะความต้องการใช้แผ่นฟิล์ม PET ในประเทศจีนมีการเติบโตอย่างรวดเร็ว
    ประกอบกับทักษะ ความชำนาญและประสบการณ์ ของผู้ผลิตแผ่นฟิล์ม PET
    ในประเทศจีนยังมีจำกัด
    ทำให้ยังมีต้นทุนการผลิตและประสิทธิภาพการผลิตที่ยังไม่สามารถแข่งขันได้ในระดับโลก
    ซึ่งคาดการณ์ว่าผู้ผลิตในประเทศจีนจะต้องใช้เวลาระยะหนึ่งเพื่อพัฒนาเพิ่มศักยภาพให้สามารถแข่งขันในระดับโลกได้

-   การขึ้นลงตามวงจรโดยธรรมชาติของอุตสาหกรรมนี้จะยังคงมีอยู่ แต่จะไม่รุนแรงเท่ากับเมื่อปี
    2538 ที่ผ่านมา

-   กลุ่มผู้ผลิตขนาดใหญ่ของโลก ซึ่งปัจจุบันมีส่วนแบ่งตลาดรวมเท่ากับร้อยละ 30-40
    คาดว่าจะยังคงมีบทบาทต่อไป แม้ว่าจะมีส่วนแบ่งตลาดค่อยๆลดลง
    การที่บริษัทเหล่านี้ประสบปัญหาจากขนาดของตลาดที่ลดลงรวมถึงตลาดผู้ใช้ในประเทศมีการเติบโตลดลง
    ซึ่งจะทำให้ความสามารถในการปรับปรุงศักยภาพของการผลิตแผ่นฟิล์มลดลงไปด้วย ทั้งนี้
    การลดต้นทุนการผลิตโดยวิธีการซื้อกิจการและการร่วมทุนกับกิจการในประเทศทางแถบเอเชียที่มีต้นทุนต่ำ
    การปรับปรุงกำลังการผลิต และการเน้นผลิตภัณฑ์เฉพาะกลุ่มลูกค้า (niche products)
    ที่มีการใช้เทคโนโลยีสูงอย่างต่อเนื่อง ล้วนแล้วแต่น่าจะเป็นกลยุทธ์ที่สำคัญสำหรับกิจการ

-   การที่อุตสาหกรรมนี้หันมาเน้นตลาดทวีปเอเชียมากขึ้น
    จะสร้างแรงกดดันในการแข่งขันมากขึ้นในอนาคต

-   ความต้องการผลิตภัณฑ์ยังคงมีแนวโน้มที่จะขยายตัวในอัตราระหว่างร้อยละ 5-8
    ในธุรกิจบรรจุภัณฑ์ อุตสาหกรรม และอุปกรณ์ไฟฟ้า

-   ผู้ผลิตขนาดกลางรายใหม่มีแนวโน้มที่จะมุ่งเพิ่มประเภทผลิตภัณฑ์จากผลิตภัณฑ์สินค้า commodity
    ธรรมดาให้มีความหลากหลายมากขึ้นเพื่อเพิ่มอัตราการทำกำไร

-   มีผู้ผลิตต้นทุนต่ำรายอื่นบางรายพยายามที่จะลอกเลียนรูปแบบการแบ่งการผลิตและการจำหน่ายตามแนวของกลุ่มโพลีเพล็กซ์
    ดังจะเห็นได้จากผู้ผลิตอินเดียรายหนึ่งในดูไบ

-   ผู้ผลิตรายใหญ่ทั้งหลายมีแนวโน้มที่จะพยายามสร้างพันธมิตรทางธุรกิจหรือเข้าซื้อกิจการรายอื่นเพื่อสร้างการเติบโตของธุรกิจ
    หรือให้มีผลิตภัณฑ์ในตลาดที่หลากหลาย
    หรือแม้แต่การมีมาตรการในการเพื่อสร้างผลิตภัณฑ์ใหม่ๆด้วยเทคโนโลยีใหม่ๆหรือเทคโนโลยีระดับสูง

  3.5 การผลิตผลิตภัณฑ์

3.5.1 การผลิต

  บริษัทมีโรงงานตั้งอยู่ เลขที่ 60/24 หมู่ที่ 3 นิคมอุตสาหกรรมสยามอีสเทิร์นอินดัสเตรียลพาร์ค
  จังหวัดระยอง บนพื้นที่ทั้งหมด 28 ไร่ 50.9 ตารางวา
  เพื่อให้สามารถควบคุมคุณภาพและความพอเพียงตลอดจนต้นทุนของวัตถุดิบได้
  บริษัทได้จัดตั้งสายการผลิตเม็ดพลาสติก PET อันเป็นการขยายกิจการแบบ Backward
  Integrationโดยกำลังการผลิตส่วนที่หนึ่งซึ่งมีกำลังการผลิต 20 ตันต่อวันได้เริ่มผลิตแล้ว
  สำหรับกำลังการผลิตส่วนที่สอง ซึ่งเป็นกระบวนการแบบต่อเนื่องเริ่มการผลิตในเดือนกุมภาพันธ์
  2548 ต่อมาในเดือนสิงหาคม 2548
  บริษัทเริ่มดำเนินการผลิตแผ่นฟิล์มเคลือบอลูมิเนียมในโรงงานดังกล่าวด้วย

  3.5.2 กำลังการผลิต

  บริษัทมีสายการผลิตแผ่นฟิล์ม PET สองสายการผลิต สายการผลิตที่หนึ่ง มีกำลังการผลิตเท่ากับ
  24,000 ตันต่อปี เริ่มเปิดดำเนินการผลิตเมื่อวันที่ 2 เมษายน 2546 และสายการผลิตที่สอง
  ซึ่งมีกำลังการผลิต 24,000 ตันต่อปีเช่นกัน เริ่มดำเนินการผลิตเมื่อวันที่ 12 พฤศจิกายน 2546
  กำลังการผลิตของกลุ่มโพลีเพล็กซ์ทั้งในปัจจุบันและที่คาดการณ์ ณ วันที่ 31 มีนาคม 2550
  จะเป็นดังนี้

  ------------------------------ ------------------- --------------------
                                 กำลังการผลิต (ตันต่อปี)  

                                 31 มี.ค. 50          คาดการณ์ ณ 31 มี.ค. 51

  ก) แผ่นฟิล์ม PET                                      

  อินเดีย                          20,000              20,000

  ไทย*                           48,000              48,000

  ตุรกี                            24,000              24,000

  กำลังการผลิตรวม                  92,000              92,000

  ข) เม็ดพลาสติก PET                                   

  อินเดีย                          20,000              20,000

  ไทย*                           52,500              52,500

  ตุรกี                            45,500-             45,500-

  กำลังการผลิตรวม                  118,000             118,000

  ค) แผ่นฟิล์มเคลือบ                                     

  อินเดีย                          4,800               4,800

  ไทย*                           7,500               7,500

  ตุรกี                            5,000               5,000

  กำลังการผลิตรวม                  17,300              17,300

  ง) แผ่นฟิล์มเคลือบอัดขึ้นรูป                               

  อินเดีย                                              -

  ไทย*                                               9,000

  ตุรกี                                                -

  กำลังการผลิตรวม                                      9,000
  ------------------------------ ------------------- --------------------

  *กำลังการผลิตของประเทศไทยเป็นไปตามที่ได้รับอนุมัติจาก BOI
  โดยเป็นปริมาณการผลิตตามมาตรฐานเครื่องจักร ทั้งนี้ ปริมาณการผลิตที่แท้จริงอาจต่ำกว่านี้

  ในปี 2546/47 บริษัทสามารถผลิตแผ่นฟิล์ม PET ได้เท่ากับ 23,360 ตัน
  คิดเป็นอัตราการใช้กำลังการผลิตเท่ากับร้อยละ 96.46 (กำลังการผลิตที่ 24,000 ตันต่อปี)
  ปริมาณการผลิตแผ่นฟิล์ม PET ของบริษัทเพิ่มขึ้นเป็น 38,199 ตัน ในปี 2547/48 36,877
  ตันในปี 2548/49 และ 36,847 ตันในปี 2549/50
  หรือคิดเป็นอัตราการใช้กำลังการผลิตเท่ากับร้อยละ 97.95 ร้อยละ 94.56 และร้อยละ 94.48
  ตามลำดับ (กำลังการผลิตที่ 39,000 ตันต่อปี)

(หน่วย : ตัน)

  ---------------------- -------------- ------------ ---------- -----------
                         2546/47        2547/48      2548/49    2549/50

  กำลังการผลิตเต็มที่         24,217         39,000       39,000     39,000

  ปริมาณการผลิตจริง         23,360         38,199       36,877     36,847

  อัตราการใช้กำลังการผลิต    96.46          97.95        94.56      94.48
  (%)                                                           
  ---------------------- -------------- ------------ ---------- -----------

  3.5.3 วัตถุดิบที่สำคัญในการผลิต

  เม็ดพลาสติก PET

  เม็ดพลาสติก PET (Polyethylene Terephthalate Resin)
  เป็นวัตถุดิบสำคัญในการผลิตแผ่นฟิล์ม PET ตั้งแต่เริ่มดำเนินกิจการเป็นต้นมา
  บริษัทซื้อเม็ดพลาสติก PET ส่วนใหญ่จากผู้จำหน่าย 2
  รายที่ไม่มีความเกี่ยวข้องหรือความสัมพันธ์ใดๆกับผู้ถือหุ้นใหญ่ของบริษัท แต่ทั้ง 2
  รายจัดอยู่ในกลุ่มเดียวกัน ซึ่งเป็นกลุ่มธุรกิจที่มีความสัมพันธ์อันดีและยาวนานกับกลุ่มโพลีเพล็กซ์
  บริษัทมีความต้องการสั่งซื้อวัตถุดิบจากภายนอกลดลงตั้งแต่ปี 2547/48
  หลังจากที่บริษัทเริ่มดำเนินการผลิตโรงงานผลิตเม็ดพลาสติกของตนเองโดยแบ่งเป็น 2 ระยะ
  (phases)

ตารางต่อไปนี้แสดงมูลค่าการใช้เม็ดพลาสติก PET ในปี 2547-48 ปี 2548-49 และปี 2549-50

  ---------------- ----------- -------- ---------- -------- ---------- --------
                   2547-48              2548-49             2549-50    

                   ตัน          %        ตัน         %        ตัน         %

  ซื้อจากในประเทศ    31,428      80.27    1,365      3.62                

  ซื้อจากต่างประเทศ   3,971       10.14    -          -        989        2.63

  ผลิตเอง           3,754       9.59     36,353     96.38    36,618     97.37

  รวม              39,153      100.00   37,718     100.00   37,607     100.00
  ---------------- ----------- -------- ---------- -------- ---------- --------

  Purified Terephthalic Acid (PTA) และ Mono Ethylene Glycol (MEG)

  วัตถุดิบที่สำคัญที่ใช้ในการผลิตเม็ดพลาสติก PET คือ Purified Terephthalic Acid (PTA)
  และ Mono Ethylene Glycol (MEG).
  และเพื่อให้การจัดหาวัตถุดิบเป็นไปอย่างสม่ำเสมอและต่อเนื่อง
  บริษัทจึงได้จัดทำสัญญาซื้อวัตถุดิบซึ่งสามารถต่ออายุสัญญาได้ทุก 1-2 ปี
  กับผู้จำหน่ายวัตถุดิบในประเทศรายหนึ่งสำหรับ PTA และอีกรายหนึ่งสำหรับ MEG
  โดยผู้จำหน่ายทั้ง 2
  รายจะต้องจัดหาวัตถุดิบเต็มตามความต้องการทั้งหมดของบริษัทให้บริษัทตามปริมาณและราคาที่กำหนดไว้ในสัญญาดังกล่าวตลอดอายุของสัญญา

  3.5.4 ผลกระทบต่อสิ่งแวดล้อม

  เนื่องจากแผ่นฟิล์ม PET และ เม็ดพลาสติก PET โดยทั่วไปเป็นวัสดุที่สามารถนำกลับมาใช้ใหม่ได้
  ดังนั้นกระบวนการผลิตของบริษัทจึงไม่ส่งผลกระทบต่อสิ่งแวดล้อมแต่อย่างใด

  ตั้งแต่เริ่มดำเนินการผลิตเมื่อเดือนมีนาคม 2546
  บริษัทไม่เคยมีประวัติกระทำผิดกฎหมายหรือข้อพิพาทเกี่ยวกับสิ่งแวดล้อมที่สำคัญๆแต่อย่างใด
  บริษัทได้รับการตรวจสอบจากกรมโรงงานอุตสาหกรรมอย่างสม่ำเสมอ
  ซึ่งผลการตรวจสอบสรุปได้ว่า กระบวนการผลิตของบริษัทมิได้ก่อให้เกิดมลภาวะ นอกจากนี้
  บริษัทยังได้รับการต่ออายุมาตรฐาน ISO 14001:1996 ด้านการจัดการคุณภาพสิ่งแวดล้อม
  (Environment Management System) เมื่อวันที่ 9 มีนาคม 2550
  สำหรับโรงงานผลิตแผ่นฟิล์ม
  ทั้งนี้ได้มีการดำเนินการในลักษณะเดียวกันสำหรับโรงงานผลิตเม็ดพลาสติกและแผ่นฟิล์มเคลือบอลูมิเนียมด้วย
  นอกจากนี้ บริษัทยังได้รับใบอนุญาตด้านสิ่งแวดล้อมสำหรับโรงงานผลิตเม็ดพลาสติกอีกด้วย